CELEX: C2005/019/10
Language: et
Date: 2005-01-22 00:00:00
Title: Euroopa Kohtu (viies koda) 25. novembri 2004. aasta otsus kohtuasjas C-447/03: Euroopa Ühenduste Komisjon versus Itaalia Vabariik (Liikmesriigi kohustuste rikkumine — Keskkond — Jäätmekäitlus — Tehase territoorium ja prügimägi Foggia provintsis — Direktiiv 75/442/EMÜ, mida on muudetud direktiiviga 91/156/EMÜ — Artiklid 4 ja 8)

22.1.2005   
            
            
               ET
            
            
               Euroopa Liidu Teataja
            
            
               C 19/6
            
         
      EUROOPA KOHTU
   
   (viies koda)
   25. novembri 2004. aasta otsus
   kohtuasjas C-447/03: Euroopa Ühenduste Komisjon versus Itaalia Vabariik (1)
   
   (Liikmesriigi kohustuste rikkumine - Keskkond - Jäätmekäitlus - Tehase territoorium ja prügimägi Foggia provintsis - Direktiiv 75/442/EMÜ, mida on muudetud direktiiviga 91/156/EMÜ - Artiklid 4 ja 8)
   (2005/C 19/10)
   Kohtumenetluse keel: itaalia
   Kohtuasjas C-447/03: Euroopa Ühenduste Komisjon (esindajad R. Amorosi ja Konstantinidis) versus Itaalia Vabariik (esindaja I. M. Braguglia, keda abistas M. Fiorilli), mille esemeks on EÜ artikli 226 alusel 22. oktoobril 2003 esitatud liikmesriigi kohustuste rikkumise hagi, tegi Euroopa Kohus (viies koda), koosseisus: C. Gulmann viienda koja esimehe ülesannetes ja kohtunikud G. Arestis ja J. Klučka (ettekandja); kohtujurist C. Stix-Hackl, kohtusekretär R. Grass, 25. novembril 2004 otsuse, mille resolutiivosa on järgmine:
   
               1.
            
            
               Kuna Itaalia Vabariik ei ole võtnud vajalikke meetmeid, et tagada endise tehase Enichem de Manfredonia (Foggia provints, Itaalia) territooriumile ja Manfredonia ümbruses asuvale Pariti I linnaprügimäele ladustatud või puistangusse ladestatud jäätmete taaskasutamine või kõrvaldamine viisil, mis ei sea ohtu inimeste tervist ning mille käigus ei kasutata keskkonda kahjustavaid protsesse ja meetodeid, ega ole võtnud vajalikke meetmeid selleks, et tagada, et endise Enichemi tehase territooriumile ladustatud või puistangusse ladestatud jäätmete valdaja ja Pariti I prügimäel ja samuti Manfredonia ümbruses asuval Conte di Troia linnaprügimäel olevate jäätmete valdaja annaks jäätmed käitlemiseks era- või avalikule jäätmekogumisettevõttele või ettevõttele, kes sooritab toiminguid, mis on ette nähtud nõukogu 15. juuli 1975. aasta direktiivi 75/442/EMÜ jäätmete kohta (muudetud nõukogu 18. märtsi 1991. aasta direktiiviga 91/156/EMÜ) II A või II B lisas, või tagaks ise jäätmete taaskasutamise või kõrvaldamise, on Itaalia Vabariik rikkunud nimetatud direktiivi artiklitest 4 ja 8 tulenevaid kohustusi.
            
         
               2.
            
            
               Jätta kohtukulud Itaalia Vabariigi kanda.
            
         
      (1)  ELT C 7, 10.1.2004.